2019. gada 26. jūnijā Rīkojums Nr. 306

Rīgā (prot. Nr. 30 10. §)

**Par nekustamo īpašumu atsavināšanu Latvijas Republikas un Baltkrievijas Republikas valsts robežas joslas ierīkošanai**

1. Atļaut Iekšlietu ministrijai Latvijas Republikas un Baltkrievijas Republikas valsts robežas joslas ierīkošanai atsavināt šādus nekustamos īpašumus:

1.1. nekustamā īpašuma "Priedkalnes" (nekustamā īpašuma kadastra Nr. 6070 004 0008) daļu – zemes vienību (kadastra apzīmējums 6070 010 0135) 0,66 ha platībā – Vecbornē, Kaplavas pagastā, Krāslavas novadā, par 4000 *euro* atbilstoši noteiktajai atlīdzībai;

1.2. nekustamā īpašuma "Vīnogas" (nekustamā īpašuma kadastra Nr. 6080 003 0001) daļu – zemes vienību (kadastra apzīmējums 6080 003 0126) 1,29 ha platībā – Ķepovas pagastā, Dagdas novadā, par 4111,37 *euro* atbilstoši noteiktajai atlīdzībai;

1.3. nekustamā īpašuma "Mednieki" (nekustamā īpašuma kadastra Nr. 6080 003 0025) daļu – zemes vienību (kadastra apzīmējums 6080 003 0130) 2,59 ha platībā – Ķepovas pagastā, Dagdas novadā, par 8347 *euro* atbilstoši noteiktajai atlīdzībai.

2. Iekšlietu ministrijai:

2.1. normatīvajos aktos noteiktajā kārtībā īpašuma tiesības uz šā rīkojuma 1. punktā minētajiem nekustamajiem īpašumiem nostiprināt zemesgrāmatā uz valsts vārda Iekšlietu ministrijas personā;

2.2. izdevumus, kas saistīti ar šā rīkojuma 1. punktā minēto nekustamo īpašumu atsavināšanu un īpašuma tiesību nostiprināšanu zemesgrāmatā, segt no Iekšlietu ministrijai piešķirtajiem valsts budžeta līdzekļiem.

Ministru prezidents A. K. Kariņš

Iekšlietu ministrs S. Ģirģens